شەفەق نیوز/ حکومەت هەرێم کوردستان، ئمڕوو سێشەممە، درۊژترین پوڵ لە هەرێم واز کرد، وە جوور وەرچەوێگ کوڵبڕ ری ناوبەین هەولێر و دهۆک کەێد.
لەبەیاننامەیگ وەڕێوەبەرایەتی راگەیانن و زانیاری لە هەرێم کوردستان رەسیە ئاژانس شەفەق نیوز وت:  پوڵەگە وە ئامادەبۊن وەزیر ئاوەدانکردن و نیشتەجیبۊین لە هەرێم کورستان دانا عەبدولکەریم و پارێزەر شار هەولێر ئۆمید خۆشناو وازکریا، پوڵەگە لەبان چەم زاب گەورە دروس کریایە، درۊژیەگەی 928 مەترە.
لە بەیاننامەگە باس کرد، بڕ 43 ملیار دینار ئەرا دروسکردنی خەرج کریایە، پۊیلەگە دو لایەن هاتن وچۊینە هەر ئاراستەێگ 15 مەترە.
ئی پوڵە رێ مابەێن هەولێر دهۆک  لە دوو ساعات ئەرا یەک ساعات و 20 خولەک کوڵبڕەو کەێد.
